**Гуьмсан муниципальни к1оштан**

**«Джалкхера №2 йолу йуккъера ишкол»**

**Нохчийн литературин белхан программа**

**10, 11-г1ий классаш**

**К1иранах 2 сахьт**

**Дешаран т1ег1а: йуккъера йукъара дешар**

**Х1оттийнарг: Вашаева А.Ш., нохчийн меттан, литературин хьехархо.**

**2024 – 2025 дешаран шо**

**Нохчийн литературин 10, 11-чуй классашна лерина программа**

**Кхеторан кехат**

Нохчийн литературин йуккъерчу йукъардешаран ишколана лерина программа хIоттийна:

* Федеральни пачхьалкхан дешаран стандартан, коьртачу дешаран программин буха т1ехь;
* С.Э.Эдиловн нохчийн литературин герггарчу хьесапехь йолчу программин буха т1ехь;
* Джалкхерчу №2 йолчу йуккъерчу ишколан дешаран хьесапан буха т1ехь;
* Джалкхерчу №2 йолчу йуккъерчу ишколан коьрта дешаран программин буха т1ехь.

Йуккъерчу йукъардешаран ишколана лерина герггарчу хьесапехь йолу программа шен чулацаман башхаллашца къаьсташ ю, цкъа**-**делахь, йуккъерчу йукъардешаран къепен (системин) предметийн чулацамца, шолгIа-делахь, Iамочеран психологически а, хенийн а башхаллашца.

Программо билгалдо инвариантни (ца Iамийча ца долу) дешаран курсан дакъа, таро ло, белхан программаш хIиттош, дешаран коьчал дIасайекъа, курсан дакъош шайн лаамехь хьалха-тIаьхьа нисдеш, хьеха. Иштта цо аьтто бо дешаран цхьаалла ларйарехь а, дешаран курс тайп-тайпанчу кепара дIахIотторехь а.

Программо Iамо билгалйина нохчийн литературин тоьлла произведенеш, уьш массо йукъардешаран ишколашна лерина а, жамIдаран талламан къепеца (системица) йозаелла а ю. Программо иштта шена чулоцу тематически а, жанрови а башхаллашца хIиттийна йолу йукъарчу хьесапера обзораш.

Йаккхий произведенеш, Iамо атта хилийта, йацйина йалийна.

Программа кхаа декъах лаьтта:

«Дешаран предмет карайерзорехь кхочушдан лору жам1аш». Кхузахь довзийтина, хIун меттиг дIалоцу нохчийн литературо йуккъерчу йукъардешаран Iалашонашка кхачош; нохчийн литература Iаморан Iалашонаш а, жамIаш а билгалдаьхна масех тIегIанехь – личностни, метапредметни, предметни.

«Дешаран курсан чулацам». Дакъошка бекъна, Iамо билгалбина чулацам къастийна кхузахь.

«Дешаран-тематикин хьесап». Дешаран курсан теманаш, хIора тема Iаморна лерина сахьташ къастийна.

Дешаран-методически комплект (УМК)

I. Йуккъерчу йукъардешаран ишколашна лерина нохчийн литературин 1аматаш:

1. Ахмадов М.М., Алиева З.Л-А.10-чу классана хрестомати.

2.Ахмадов М.М., Алиева З.Л-А.10-чу классана 1амат.

3. Абдулкадырова Р.А., Мурадова З.И.11-чу классана хрестомати.

4. Туркаев Х.В, Туркаева Р.А.11-чу классана 1амат.

II. Нохчийн литературин lаматашна методически хьехамаш.

III Тайп-тайпана тексташ, тесташ.

IV. Дешаран дошамаш.

Дешаран хьесапаца цхьаьнадог1уш, нохчийн мотт 1аморна леринчу сахьтийн барам:

|  |  |  |
| --- | --- | --- |
| Класс | Шарахь | К1иранах |
| 10 | 68 | 2 |
| 11 | 68 | 2 |

1. **Дешаран предмет карайерзорехь кхочушдан лору жамlаш**

Йуккъерчу йукъардешаран ишколашкахь литературин курс тIехьажийна ю дукхакъаьмнийн Россин ца хилча цаторуш долчу культурин декъах санна, литературех болу кхетам дешархошкахь кхиорна, цо аьтто бо массо кепара кхиъна ваьлла, граждански кхетам болу, къаьмнашца йолу йукъаметтигаш цхьаьнайогIуш долу адам (личность) кхиорна.

«Литература» предметан башхалла, базови дешаран дисциплинин санна, къастош ю литература дешан исбаьхьалла хиларца доьзна. Васталлин литературо таро ло синхаамийн тIеIаткъам бан йешархочунна, ткъа цуьнца цхьаьна цуьнан дуьненехьежар а, синъоьздангаллин мехаллаш, исбаьхьаллин (эстетически) чам жигара кхиорна а. Дешаран «Литература» предметан чолхалла билгалйолу иза искусство Iаморан дешан говзаллин а, Iилманан бухан (литературоведени) а цхьаалла шеца йолуш хиларца доьзна.

Дешаран предмет «Литература» герггара уьйр йолуш ю «Нохчийн мотт» предметаца. Нохчийн литература дешархойн ненан мотт а, церан къамелан оьздангалла а кхиорехь, йукъаметтигаш лелорехь а коьрта хьаст ду.

Исбаьхьаллин произведенийн мотт Iаморо аьтто бо дешархошна дешан исбаьхьаллин (эстетически) декхарш довзарехь, исбаьхьаллин дешнашца кхелина мотт караберзорехь. Цо билгалйоккхуш ю цуьнан мехалла нохчийн литература а, нохчийн мотт а герггара уьйраш тосуш Iаморехь.

Нохчийн литература герггарчу уьйрашца нохчийн историца а, географица а, исламан баххашца а Iаморо дешархойн дегнашкахь патриотически дог-ойла а, синъоьздангаллин мехаллаш а кхуллур ю, шен дукхакъаьмнийн махках дозалла а дийр ду цо.

**Йуккъера йукъардешаран ишкол чекхйоккхучуьнгахь «Литература» предмет Iамош кхио деза личностни жамIаш ду:**

– шен къоман векал а, дукхакъаьмнийн Российски пачхьалкхан гражданин а ша хиларх кхеташ хилар;

– адаман синъоьздангаллин мехаллаш кхачаме йалор, дукхакъаьмнийн махке безам кхиор, нохчийн литературе (культуре), кхечу къаьмнийн культуре болу ларам кхиор;

– хIума довзаран а, коммуникативни а декхарш кхочушдарехь хаамийн тайп-тайпанчу хьастех пайдаэцар (дошамаш, энциклопедеш, интернет-гIирсаш).

**Йуккъерчу йукъардешаран ишколехь предмет «Литература» Iаморан метапредметни жамIаш билгалдовлу:**

– проблемех кхета а, гипотеза хьалха йаккха а, коьчал структуре йерзо а, шена хетарг тIечIагIдеш делил дало а, барта а, йозанан а аларшкахь бахьанин-тIаьхьалонан уьйраш билгалъяха а, жамIаш кепе дерзо а хаарехь;

– ша гIуллакхдар вовшахтоха а, цуьнан мах хадо а, шена самукъане хета болу гуо къасто а хаар карадерзорехь;

– ша гIуллакхдеш йустаран, дуьхь-дуьхьал хIитторан кепех пайдаэцарехь;

– тайп-тайпанчу хаамийн хьасташца болх бан, уьш лаха, талла, ша гIуллакхдарехь царах пайдаэца хаарехь;

**Йуккъера йукъардешаран ишкол чекхйоккхучеран предметни жамIаш лаьтта:**

1. **хIума довзаран декъехь**:

– барта кхоллараллин а, тайп-тайпанчу муьрийн нохчийн литературин произведенийн коьртачу проблемех кхетам хилар; и проблемаш нийса цхьана кепе йерзо хьуьнар хилар;

– произведени а, иза йазйаран муьран уьйрах кхетар, цу произведенийн бухехь йолу хенан йохаллехь йовр йоцу синъоьздангаллин мехаллаш а, церан тахана а маьIне хилар билгалдаккхар;

– литературни произведенина таллам бан хаар: хIокху я оцу литературни родан а, жанран а произведени иза хилар билгалдан хаар; темех, идейх кхета а, кепе йерзо а, цуьнан синъоьздангаллин мехаллаш, турпалхойн амалш билгалъяхар, цхьана я масех произведенийн турпалхой буста, нохчийн а, кхечу къаьмнийн а литературин произведенеш вовшашца йуста;

– произведенехь сюжетан дакъош, дIахIоттам, меттан суртхIотторан гIирсаш къастор, чулацаман идейно-исбаьхьаллин агIонаш билгалъяхарехь цара дIалоцучу меттигах кхетар (филологически талламан кепаш);

– литературни произведени толлуш йуьхьанцара (элементарни) литературоведчески терминологи йевзаш хила йезар;

**2) мехаллин-некъ бовзаран (ориентацин) декъехь:**

– нохчийн литературин синъоьздангаллин мехаллашка кхачор, шен къоман синъоьздангаллин мехаллашца уьш йустар;

– нохчийн литературин произведенех лаьцна шена хетарг цхьана кепе дерзо хаар, церан мах хадор;

– Iамийначу произведенех лаьцна шен кхетам хилар;

– авторна хетачух кхетар, цунах лаьцна шена хетарг ала хаар;

**3) коммуникативни декъехь:**

– тайп-тайпанчу жанрийн литературни произведенеш нохчийн маттахь лерсица а, цхьанатайпанара а тIеэцар, кхеташ ешар;

– текст тIера цитаташ а йалош, меттан исбаьхьаллин гIирсех пайдаэцарца прозаически произведенеш йа церан дакъош йухасхьадийца хаар; ладоьгIначу йу ешначу текстан хьокъехъ хаттаршна жоьпаш далар; барта монологически къамелан тайп-тайпана аларш кхоллар; шеца къамел деш волчуьнца оьздангаллин барамаш ларбеш, гIиллакхехь диалог дIайахьар;

– Iамийначу произведенийн тематикица а, проблематикица а йоьзна изложенеш, сочиненеш йазйар, цIахь а, классехь а йозанан белхаш кхочушбар, йукъара культурин а, литературни а теманашна рефераташ йазйар;

**4) эстетически декъехь:**

– дешан исбаьхьаллех (искусствох) санна литературах кхетар, эстетически кепара нохчийн литературин произведенеш тIеэцар; нохчийн исбаьхьаллин тексташ тIехь исбаьхьаллин (эстетически) чам кхиор;

– эстетически гIуллакхдарехь нохчийн дашах, литературни произведенийн васташ кхуллуш меттан суртхIотторан исбаьхьаллин гIирсаша дIалоцучу меттигах кхетар;

– меттан дIахIоттаман а, нохчийн, оьрсийн литературин вастийн системийн башхаллашца а доьзна нохчийн а, оьрсийн литературин произведенеш вовшашца йуста хаар.

**Арахецархо хууш хир ву:**

* 1амийначу произведенийн авторш, ц1ерш, ц1ерийн маь1на, произведенийн чулацам, турпалхой, хиламийн уьйр;
* исбаьхьаллин произведенехь монолог, диалог, дустар, эпитет къасто;
* исбаьхьаллин произведени литературин муьлхачу тайпанан ю (эпически, лирически, драматически) билгалдаккха;
* иллин чулацаман, сюжетан, д1ах1оттаман, суртх1отторан г1ирсийн, меттан башхаллаш къасто;
* исбаьхьаллин произведенин маь1на билгалдарехь турпалхочун меттиг а, автора цуьнан хадош болу мах а билгалбаккха;
* исбаьхаллин произведенех а, цуьнан турпалхойх а шайна хетарг бух боллуш ч1аг1дан;
* 1амата т1ехь ялийначу литературоведчески дошамах пайдаэца;
* нохчийн литературин кхечу къаьмнийн литературица хилла уьйраш;
* 1амийначу исбаьхьаллин произведени т1ехь гайтинчу заманан коьрта билгалонаш;
* 1амийначу исбаьхьаллин произведенийн сюжетан а, д1ах1оттаман а, вастийн а

башхаллаш;

* 1амийначу исбаьхьаллин произведенийн йукъара маь1на, коьртачу турпалхойн амалш;
* 1амийначу исбаьхьаллин произведенийн жанрийн къастамаш;
* лирикин, поэтически меттан, эпически, лиро-эпически произведенийн коьрта билгалонаш;
* исбаьхьаллин литературин хаарш алсамдахаран а, кхетош-кхиоран а маь1на;

**Арахецархочун тарохир ю 1ама:**

* произведени т1ера исбаьхьаллин суьрташ шайн ойланехь юха схьах1итто;
* произведени т1ера эпизодаш схьакъасто, церан хенан йохаллин а, бахьанийн а уьйраш гайта;
* дустарш, эпитеташ текстехь гучу а йохуш, царах кхетам бала;
* турпалхочун васт х1отто;
* исбаьхьаллин произведенин а, литературин юкъараллин дахарх лаьцна йолчу статйан а тексташ, тийса а ца луш, шерра хозуьйтуш д1айеша;
* литературин хрестомати т1ерачу статйан план, тезисаш, конспект х1отто;
* изложенеш йазйан;
* барта а, йозанан а тайп**-**тайпана сочиненеш кхолла (шайн тидамех, шайна зеделлачух лаьцна а, диллинчу суьртах пайдаоьцуш а, литературин материал т1ехь йазйеш ерш а), царна йукъахь классехь 1амийначу произведени т1ера турпалхочун амалш къастош а, шина турпалхочун амалш вовшах йустуш а йолу сочиненеш а;
* литературин произведени, шен жанран а, идейно-исбаьхьаллин а башхаллашка хьаьжжина, къасто;
* литературин произведенин коьрта проблемаш билгалйаха;
* цхьана йа масех произведенин турпалхойн васташ, вовшех дустуш, къасто;
* произведенехь сюжетан, д1ах1оттаман, вастийн исбаьхьалиин суртх1отторан г1ирсийн цхьаалла гучуйаккха а, маь1на дан а;
* произведенин турпалхошка а, цу т1ерачу хиламашка а авторан болу хьежамаш билгалбаха;
* литературин хьокъехь а, йукьараллин дахарх лаьцна а йолчу статйан план, тезисаш, конспект х1отто;
* литературин материал т1ехь доклад, къамел кечдан (цхьана-шина книгех пайда а оьцуш);
* шаьш ешначу книгина рецензи йазйан;
* ишколан дахарх лаьцна доклад, къамел кечдан.

1. **Дешаран курсан чулацам**

**1-ра дакъа. ХХ бIешеран хьалхарчу эхан литература.**

**Арсанов Саь1ид-Бей**. «Маца девза доттаг1алла»роман. Романехь къинхьегамхойн васташ кхолларан башхаллаш. Арсби а, цуьнан накъостий а: Джо, Таташ, Джабраил. Бено. Цуьнан г1иллакх-оьздангалла кхиаран хьелаш. Романехь зударийн васташ. Романехь къаьмнашна йукъара доттаг1аллин тема гайтаран башхаллаш.

**Исаева Марьям.**«Ирсан орам»роман.Васса а, Акаев Руслан а романехь гайтаран башхаллаш. Романехь кегийрхон васташ.

Романехь къинхьегаман тема къасторан башхаллаш.

**Мамакаев Мохьмад.**Стихотворенеш «Орган т1ехь сатесна» «ТIулгаша а дуьйцу», «Даймахке», «Зама», роман «Зеламха».

Мамакаев Мохьмадан дахаран, кхоллараллин некъ.

Мамакаев Мохьмадан поэзехь Даймехкан тема. Стеган паргIато, сий цуьнан Дймахкаца йолчу йукъаметтигех доьзна хилар. Поэтан лирически турпалхочо дахарх, заманах йо ойланаш. Мамакаев Мохьмадан лирикехь поэтан, поэзин тема.

«Зеламха» роман. Роман исторически бакъдолчийн бух тIехь йазйина хилар. Зеламхех обарг винарг – цу хенахьлера социально-политически дахар. Яздархочун шен турпахочуьнга болу хьежамаш. Турпалхойн васташ кхолларехь, дахаран исбаьхьаллин сурт хIотторехь йаздархочун корматалла.

Нохчийн литературехь Мамакаев Мохьмадан кхоллараллин мехалла.

**Гадаев Мохьмад-Селахь.** Стихотворенеш«Даймахке сатийсар», «Дай баьхна латта», «Генара кехат», «ЦIен-Берд».

Гадаев Мохьмадан кхолларалла. Цуьнан поэзехь дуьненах, дахарх, Iаламах йолу ойланаш. Лирически турпалхочун оьздангалла.

Поэтан лирикехь безаман тема.

Гадаев Мохьмадан поэзин исбаьхьаллин басарш, ша-тайпанан аьхналла.

Нохчийн литературехь Гадаев Мохьмадан кхоллараллин мехалла.

**Гайсултанов Iумар.**Исторически повесть«Александр Чеченский».

Гайсултанов Iумаран дахар а, кхолларалла а. Цуьнан повестийн, дийцарийн проблематика. Вайн заманан кегийрхой гIиллакх-оьздангаллица кхиоран проблемаш хIитторан башхаллаш.

Исторически повесть «Александр Чеченский». Нохчийн кIентан кхоллам повесть тIехь гайтаран башхаллаш. Инарла-майор Александр Чеченский – 1812 шеран тIеман гоьваьлла турпалхо. Алссам исторически гIуллакхаш чулоцучу повестан хиламашкахула коьрта турпалхочун дахар, цуьнан амал кхиаран хьелаш исбаьхьаллица довзийтаран башхаллаш.

Повестан композици, исбаьхьаллин гIирсаш.

Нохчийн проза кхиарехь, берашна, кхиазхошна йолу литература кхолларехь Гайсултанов Iумаран произведенийн маьIна.

**Эдилов Хасмохьмад.** Поэма«Сийлаха».

Эдилов Хасмохьмадан дахар а, кхолларалла а. Поэтан кхоллараллин шуьйра проблематика. Даймехкан, маршонан теманаш. Къинхьегаман стаг ларар. Лирически турпалхочун адамашка йолу къинхетаме дог-ойла.

«Сийлаха» поэми тIехь адаман дахар, ирс йукъараллехь кхоллалучу хьолех дозаделла хилар чIагIдар. ИбрахIиман оьзда безам, цуьнан деган, ойланийн комаьршо. Эдалхин оьзда йоцу ойланаш а, гIуллакхаш а. Сийлахас ца ларбина шен мерза безам, цуьнан доьхна дахар, цунах даьлла зулам.

Поэми тIехь суртхIотторан, васт кхолларан поэтически гIирсаш.

Эдилов Хасмохьмадан кхоллараллин башхаллаш.

**Сулейманов Ахьмад.**Стихотворенеш **«**Дог дохден ц1е**»,** «Берд», «Батто сагатдо», «Ламанан хьостанаш».

Сулейманов Ахьмадан дахар а, кхолларалла а.

Поэтан лирикехь къонахаллин, оьздангаллин тема. Къоман гIиллакх-оьздангаллица вехаш, эхь-бехк лардеш волу цуьнан лирически турпалхо. Безаман а, доттагIаллин а лирика.

Сулейманов Ахьмадан произведенешкахь поэтически сурт хIотторан башхаллаш. Цуьнан кхоллараллин мехалла.

**2-гIа дакъа. ХХ бIешеран шолгIачу эхан литература.**

**Айдамиров Абузар.** Дахаран а, кхоллараллин а некъ. Роман«Йеха буьйсанаш»

Айдамиров Абузаран кхолларалла. «Йеха буьйсанаш» исторически романехь нохчийн халкъо ХIХ бIешарахькъоман парг1атонехьа латтийначу къийсаман тема. Къоман дахар кIорггера, дуккха а агIонаш толлуш гайтар. Исторически бакъдолу гIуллакхаш гайтарехь романан эпически шуьйра чулацам. Цу заманахь Нохчийчохь хилла йукъараллин хьелаш говза гайтар.

Романан исбаьхьаллин башхаллаш.

**Ахматова Раиса.**Дахар а, кхолларалла а. Стихотворенеш «Чекхдийр ду вайн шераш», «Даймахке». Поэма«Дагалецамийн новкъа».

Ахматова Раисин дахар а, поэтически кхолларалла а. Даймохк, халкъийн доттагIалла, машаре дахар, къинхьегам, безам, кегийрхойн дог-ойла гайтар. Поэтессин кхолларалла шен хенаца йогIуш хилар.

Ахматова Раисин поэзехь нохчийн йоьIан васт.

Поэтессин лирически турпалхо даима къона, шен Даймохк дукхабезаш, дахарехь хIайт-аьлла хилар.

Ахматован поэзехь безаман тема. Цуьнан лирикин башхаллаш.

«Дагалецамийн новкъа» – автобиографически поэма.

Цуьнан турпалхочун кхоллам Даймехкан, халкъан кхолламах къасталур боцуш бозабелла хилар. Поэмин тIехь къинхьегаман, безаман, поэзин, поэтан декхарийн теманаш цхьаьнайогIуш къастор.

Поэмин идейни а, исбаьхьаллин а башхаллаш.

**Арсанукаев Шайхи.**Стихотворенеш«Весет», «Нагахь хьан гIо оьшуш...», «Нийсонна гимн», «Дицдина илли», «Ненан мотт», стихашкахь роман «Кхолламан сизаш».

Арсанукаев Шайхин кхолларалла.

Поэтан произведенешкахь Даймехкан исбаьхьа суьрташ, Iаламан аьрха хазалла. КIорггера кхетам, оьзда лаамаш болу поэтан лирически турпалхо. Цо дуьненах, дахарх йо йоланаш, адаман ирсехьа къийсам латто иза кийча хилар.

Арсанукаев Шайхи лирикан башхаллаш: чулацам, поэтически гIирсаш, исбаьхьаллин хатI.

«Кхолламан сизаш» стихашца язйина роман. Даймехкан тIамехь бIаьхоша турпалаллица Даймохк мостагIчух Iалашбар романехь гайтаран башхаллаш. БIаьхойн васташ. Ризван а, цуьнан накъостий а.

Романехь тIеман а, тылан а суьрташ. Маршо ларйеш эгначийн сий а деш, тIом гIаттош болчарнра дуьхьал авторо халкъе бен кхайкхам. «Кхолламан сизаш» романан чулацам а, исбаьхьаллин а къастамаш а.

Арсанукаев Шайхин поэзин мехалла.

**Рашидов Шаид.**Стихотворенеш «Баланах дуьзна дог», «Пондар боьлху», «Аружа»

Рашидов Шаидан поэзин проблематика, коьрта башхаллаш. Лирически турпалхочун ойланаш, синхаамаш.

Стихотворенеш мукъаме хилар, дуккха а стихаш эшаршка йерзор. Цуьнан стихашкахь поэтически сурт кхолларан башхаллаш.

«Аружа» **–**исторически хиллачийн буха тIехь йазйина поэма. Махках даьккхинчу халкъо лайна баланаш, халонаш гайтаран башхаллаш. Аружа а, Алымкхан а.

Лирически турпалхочун халкъах, махках йолу ойланаш.

**Гацаев Са1ид**. Стихотворенеш«Йише Маржане», «Хаьий хьуна, Фирдоуси…», «Хатта хьайна Саадига», «Цхьа а дац сан ойла къуьйлуш…», «Лойша эсала мох…», «Лалла хьайна некъаш мел ду…», «Б1аьсте хир ю – б1аьсте, б1аьсте!..»

Гацаев Са1идан кхолларалла. Поэтан лирикин башхаллаш. Даймахке безам, адамийн хазахетарш, халахетарш, дегайовхонаш, дегаIийжамаш – и берриге а бовха синхаамаш шатайпанчу исбаьхьаллица кхоьллинчу Iаламан суьрташкахула гучубовлуш хилар. Цуьнан поэзехь адам а, Iалам а.

Стихотворенеш аьхна ойланаш, бовха синхаамаш гIаттош хилар.

**Яралиев Юсуп**. Стихотворенеш «Г1иллакх», «Лулахочуьнга». Яралиев Юсупан поэзин проблематика, коьрта башхаллаш. Лирически турпалхочун ойланаш, синхаамаш.

Стихотворенеш мукъаме хилар, цуьнан стихаш эшаршка йерзор. Яралиев Юсупан стихашкахь поэтически сурт кхолларан башхаллаш.

**Ахмадов Муса.**Стихотворени«Нохчийн махкахь нохчийн маттахь…», пьеса«Лаьмнел а лекха», дийцар«Зингатийн барз а ма бохабелаш», роман«Сатоссуш, седарчий довш»**.**

Ахмадов Мусан произведенийн коьрта проблемаш, теманаш, турпалхой.

Ахмадов Мусан кхоллараллин обзор: бIешерашкара схьадогIу къоман оьздангаллин ламасташ хIинцалерчу заманан лехамашца къовсаме довлар, чолхечу дахаран галморзахаллаш адам эхь-бехках йухадалар, гIиллакх лахдалар, халкъан ламасташка лерам бацар къомана бохаме хилар; оьздангаллех ца вухуш, гIиллакх лардеш дахаран халонех чекхвалар

Ахмадов Мусан поэзин, прозин исбаьхьаллин башхаллаш.

**Дикаев Мохьмад.**Стихотворенеш«Нохчийн хIусам», «Стеган цIе», «Суна лаьа».

Дикаев Мохьмадан лирика. Поэтан шен Даймахках, ша схьаваьллачу халкъах дозалла даран ойла, патриотически синхаамаш, къоман хиндерг ирсе хила лаар – цуьнан кхоллараллин коьрта чулацам.

Дикаев Мохьмадан поэзехь яхь, къоман оьздангалла гайтаран башхаллаш. Цуьнан поэтически хатI(3 сахьт).

**Абдулаев Леча.**Стихотворенеш«Весет», «Диканиг хьахадан кхоьру со …».

Абдулаев Лечин лирика. Поэтан стихийн коьрта проблематика а. филофски чулацам а. Лирически турпалхочун амалшкахь нохчийн къоман гIиллакх-оьздангалла. Поэтан стихан шатайпаналла.

**Бексултанов Муса.**Повесть «Дахаран хин генара бердаш», дийцарш«1аьржа б1аьрг», «Хьалхара парта», «Корталин Хантоти».

Бексултанов Мусан кхолларалла.

Цуьнан прозехь дахар шатайпанчу исбаьхьаллин хотIехь гайтар. Яздархочо кега-мерса долчу хIумнашкахула, царех чекххьежарца дахаран чолхе, шайн кIорггера маьIна долу гIуллакхаш, хьелаш къастор.

Къоман хиндерг халкъан ламасташ, гIиллакх-оьздангалла ларйарца дозаделла хилар произведенешкахь чIагIдар. Турпалхойн амалш гайтаран, церан васташ кхолларан башхаллаш.

Яздархочун кхоллараллин маьIна, исбаьхьаллин башхаллаш. Халкъан барта кхоллараллица уьйр хилар.

**ШайхиевIалвади.**Стихотворенеш «Стаг велча, йуьртахь зударий боьлху», «Аса а ма лайна …», стихашца язйина повесть«Дерачу кхолламан кхиэл».

Шайхиев Iалвадин кхолларалла. Цуьнан поэзин шуьйра чулацам а, маьIна а. Шайхиев Iалвадин стихашкахь поэтически сурт кхолларан башхаллаш. Цуьнан поэзин шатайпана долу хатI.

«Дерачу кхолламан кхиэл» – стихашца йазйина повесть. Тешнабехккий, эхь-оьздангаллий цкъа а цхьанадогIург цахилар чIагIдар. Къоман гIиллакхаш а, оьзда безам а гайтар. Повестан маьIна а, исбаьхьаллин къастамаш а.

Шайхиев Iалвадин кхоллараллин мехалла.

**Алиев Г1апур**. Стихотворенеш«Къонахийн зама», «Х1ун лозу хьан, Нохчийчоь?» «Къонахе», «До1а». Алиев Г1апуран лирика. Поэтан стихийн коьрта проблематика а. филофски чулацам а. Лирически турпалхочун амалшкахь нохчийн къоман гIиллакх-оьздангалла.

**Бисултанов Апти.**Стихотворенеш«Нохчийчоь», «Нана».

Бисултанов Аптин поэзин башхаллаш. Поэтан лирически турпалхочун шен Даймахке, халкъе, болу безам. Йахь йолу кIант кхиийначу ненан сийдар. Граждански лирикин исбаьхьалла.

Бисултанов Аптин поэзин исбаьхьаллин хатI.

**Эльсанов Ислам.**повесть «ЦIегIачу декхнийн боьлак».

Эльсанов Исламан произведенешкахь хIинцалерчу дахаран сурташ, адамийн кхолламаш. Турпалхойн амалш гайтаран башхаллаш.

«ЦIегIачу декхнийн боьлак» – исторически повесть. Нохчийн халкъо ХIХ бIешарахь шен паргIатонехьа латтийн къийсам. Повесть тIехь Шемалан боламах дозаделла долу исторически хьелаш бакъдолчуьнца нийсадогIуш гайтар. Шемала хьафий а волу Исхьакъ вейтар. Машарехьа болу къоман лаам. БойсагIар а, ТIелхаг а.

**3-гIа дакъа. ХХI бIешо долалучу муьран литература.**

**Ибрагимов канта.**роман «берийн дуьне». Тема а, проблематика а. Исбаьхьаллин башхаллаш.

**Яшуркаев Султан.**Стихотворенеш«Самах ду, г1енах ду», «Дагахьбалламаш, дагалецамаш».

**4-гIа дакъа. Кхечу къаьмнийн литература**

**Александр Казбеги.**Повесть«Элиса».

Гуьржийн яздархочун Алесандр Казбегин кхоллараллех хаамаш.«Элиса» повестан коьрта чулацам. Къаьмнашна йукъарчу доттагIаллин уьйраш гайтаран хьелаш. Ламанхойн къонахалла, оьздангалла, тешаме хилар йаздархочо хастаме дийцар.

Элисин, Чербижан Анзоран, Важиян васташ.

Казбегин турпалхой – нохчий, гуьржий – шайн сий, маршо, паргIато ларйечу къийсамехь, вежарий санна, бертахь хилар.

**Кулиев Кайсын.**Стихотворенеш «Хиндолчунна аьлла байташ», «ТIуьначу лаьттан цинц къуьйлу...».

Кулиев Кайсын – балкхаройн поэт. Цуьнан поэзин башхаллаш. Поэтан лирически турпалхочун ша винчу лаьтте, хьомечу Даймахке, халкъе болу безам. Шен дахар адам ирсе кхачорна дIадала иза кийча хилар.

**5-гIа дакъа. Обзорни теманаш**

**Нохчийн литература ХХ бIешеран хьалхарчу эхехь кхиаран хьелаш** (Обзор).

Нохчийн литературехь ХIХ бIешо чекхдолучу – ХХ бIешо долалучу муьрехь Нохчийчоьнан йукъараллин дахаран социальни хьелаш а, граждански тIом а гайтаран башхаллаш.Арсанов СаьIид-Бейн роман «Маца девза доттагIалла».

**Сийлахь-Боккхачу Нохчийн литературехь Даймехкан тIеман (1941–1945) тема** (Обзор).

Даймехкан паргIато Iалашъяран тема. Мамакаев Iаьрбин стихотворенеш «Дерриге а тIамна!», «Даймехкан тIом бечохь»; Мамакаев Мохьмадан – «И йоьлхуш яц», «КIиллочунна»; Сулаев Мохьмадан – «ГIовтта», «Малх тоьлур бу»; Эдилов Хасмохьмадан – «Суьрте», «Кавказан аьрзу», «ТIемало – хьоьга». Гадаев Мохьмадан – «Мехкан лоьмашка», «ДоттагIашка».

ТIеман шерашкахь литературо къаьмнийн доттагIаллин тема айбар. Граждански тIамехь халкъо турпалалла гайтар карладаккхар (Мамакаев Iаьрбин «Винчу юьрта»).

Даймохк мостагIчух паргIатбоккхуш гайтина халкъан турпалалла, патриотизм хIинцалерчу литературехь гайтар. ТIеман халчу хьелашкахь бIаьхойн дог-ойла, гIиллакх-оьздангалла, хьуьнар исбаьхьаллин произведенешкахь гайтаран башхаллаш. Муталибов Зайндин «БIаьхочун весет»; Эдилов Хасмохьмадан «Ирс къуьйсуш веллачун сий делахь латта», «Лаьттан цинц»; Сулаев Мохьмадан «Нохчийн кIант Волгин йистехь»; Гацаев СаьIидан «Ханпашин валар».

**Нохчийн литературехь къинхьегаман тема.**Музаев Нурдинанроман «Сатийсаман ницкъ», Нунуев Сайд-Хьамзатан роман «Гезган маша» (Обзор).

**Нохчийн литература ХХ бIешеран шолгIачу эхехь кхиаран хьелаш а, хIинцалерчу поэзин, прозин башхаллаш** (Обзор).

**6-гIа дакъа. Литературин теори а, истори а.**

Нохчийн исбаьхьаллин литература кхоллайаларан хьелаш, къоман йозанан литературин хьостанаш. Нохчийн литературехь поэзин, прозин, драматургин жанраш кхоллайаларан а, кхиаран а башхаллаш. Йозанан литературин нохчийн барта кхоллараллица уьйр хилар.

Литературин тайпанаш: эпос, лирика, драма.

Литератрин жанраш. Эпически жанраш: дийцар, повесть, роман. Лирически жанраш: стихотворени. Драматургически жанраш: комеди, драма, трагеди. Лиро-эпически произведенеш: поэма, баллада, басня, стихашкахь повесть, стихашкахь роман.

Исбаьхьаллин произведенин формех а, чулацамах а болу кхетам кIаргбар. Исбаьхьаллин произведенин чулацам а, маьIна а. Тема, проблематика, сюжет, дIахIоттам (пролог, йуьхьйолор, долор, кульминаци, къастор, тIаьхьара дош, монолог, диалог, лирически йуьстахдийларш). Исбаьхьаллин произведенин васт, персонаж, турпалхо. Лирически турпалхо. Авторан васт. Авторан къамел.

Исбаьхьаллин произведени тIехь къовсам (конфликт). Драматургически къовсам.

Проза а, поэзи а. Церан башхаллаш.

Стих кхолларан кепаш. Стих кхолларан силлабо-тонически кеп. Стихан барамаш. Стихан гIулч. Хорей, ямб, дактиль, амфибрахи, анапест. Строфа, ритм, рифма.

Исбаьхьаллин произведенин меттан гIирсаш: дустар, эпитет, метафора, йуьхьедерзор, гипербола, метоними.

Нохчийн литература ХХ бIешеран хьалхарчу эхехь кхиаран башхаллаш.

Нохчийн литература ХХ бIешеран шолгIачу эхехь кхиаран башхаллаш.

ХIинцалерчу поэзин, прозин башхаллаш.

Теоретико-литературна хаарш далар исбаьхьаллин произведенеш Iамош а кхочушдо, цул совнаха литературин теори Iамо хан а билгалъяьккхина Программи тIехь.

**7-гIа дакъа. Литература Iамош кхочушбечу барта а, йозанан а белхийн коьрта тайпанаш.**

Исбаьхьаллин произведенин чулацам тайп-тайпанчу форманашкахь схьабийцар: чулацам текстана йуххера бийцар; произведенин сюжетан сиз а лардеш, коьрта хиламаш схьабийцар; шайн къеггина маьIна долу цхьа-ши эпизод йийцар; билгалволчу турпалхочух йозаелла йолу меттигаш йийцар.

Исбаьхьаллин произведенин текст маьIна деш схьайийцар.

Литературах, йукъараллин дахарх лаьцна йолчу статйан чулацам схьабийцар.

Стихотворенеш, прозаически произведенийн дакъош дагахь дешар.

Произведени тIера исбаьхьаллин суртхIотторан гIирсаш билгал а бохуш, эпитетийн, дустарийн, метафорийн, геперболийн олицетворенийн, иштта дIа кхиболчу а суртхIотторан гIирсийн башхаллаш къастор.

Кхочушбечу барта а, йозанан а белхан план х1оттор.

Литературно-критически белхийн тезисаш, конспекташ.

Барта а, йозанан а тайп-тайпана сочиненеш. Царна йуккъехь хир ю литературин материала тIехь йазйеш йерш а, дешархоша шайн тидамех, шайна зеделлачух лаьцна йазйеш йерш а.

Литературин материал тIехь йазйечу сочиненийн герггарчу хьесапехь долу тайпанаш:

– исбаьхьаллин произведенийн васташ къастош йолу сочиненеш;

– произведенийн тематика къастош йолу сочиненеш**;**

– исбаьхьаллин произведенин идейни чулацам билгалбоккхуш йолу сочиненеш;

– обзорни теми хьокъехь йолу сочиненеш;

– исбаьхьаллин произведенийн хорманех лаьцна йолу сочиненеш;

– исбаьхьаллин литературан произведени искусствон кхечу форманехь йолчу произведенех й йустуш йолу сочиненеш;

– исбаьхьаллин произведенех кхоллараллица пайдаоьцуш йазйеш йолу сочиненеш.

Дешархоша шайн тидамех, шайна зеделлачух, девзинчух лаьцна йазйеш йолчу сочиненеш хила тарло шайн гIаланах, йуьртах, йуьртахойх лаьцна.йукъараллин дахарх, даймахках, халкъийн доттагIаллех лаьцна сочиненеш.

Шаьш цIахь ешначу книгашна рецензеш.

Шайна гинчу кинофильмашна, спектаклашна отзываш.

Литературин материал т1ехь доклад, къамел кечдар (цхьаннах йа масех книгех пайдаоьцуш).

Интернет ресурсашкахь йолчу материалан барта мах хадор а, рецензи йазйар а.

Шаьш йешначу книгина, хьаьвсинчу кинофильмана, телепередачина, шайна гинчу спектаклана рецензи язъяр.

Шайн школин а, г1алин (йуьртан) а дахарх лаьцна къамел кечдар, доклад йазйар.

1. **Дешаран-тематикин хьесап**

**10класс**

|  |  |  |
| --- | --- | --- |
| Дешаран курсан дакъа | Сахьтийн барам | Кхоллараллин белхийн барам |
| Нохчийн меттан дешан мах | 1 |  |
| ХХ-чу б1ешеран хьалхарчу эхан нохчийн литература | 33 | 6 |
| Нохчийн литература Сийлахь-боккха Даймехкан т1ом лаьттинчу шерашкахь | 3 |  |
| ХХ-чу б1ешеран шолг1ачу эхан нохчийн литература | 16 | 2 |
| ХХ1-чу б1ешо долалучу муьран нохчийн литература | 8 |  |
| Дешаран шарахь 1амийнарг карладаккхар | 1 |  |
| Дерриг | 62 | 8 |

**11класс**

|  |  |  |
| --- | --- | --- |
| Дешаран курсан дакъа | Сахьтийн барам | Кхоллараллин белхийн барам |
| Кадыров А-Хь «Хьомсара Нохчийчоь!» стихотворени  Нохчийн литература ненан маттахь кхоллаялар | 1 |  |
| ХХ-чу б1ешеран хьалхарчу эхехь нохчийн литературин кхиаран башхаллаш | 1 |  |
| ХХ-чу б1ешеран шолг1ачу эхехь нохчийн литература кхиаран башхаллаш | 1 |  |
| XX1-чу б1ешеран юьххьехь нохчийн литература кхиаран башхаллаш | 1 |  |
| Нохчийн литература | 54 | 8 |
| Оьрсийн, нохчийн литератураша вовшашна бина т1е1аткъамаш | 1 |  |
| Дешаран шарахь 1амийнарг карладаккхар | 1 |  |
| Дерриг | 60 | 8 |



Предмет хьехарехь пайдаоьцу lаматаш:

«Нохчийн литература», 11**-**чу классана хрестомати. Соьлжа-Г1ала-2022. Абдулкадырова Р.А., Мурадова З.И.

«Нохчийн литература», 11**-**чу классана 1амат.Соьлжа-Г1ала-2022.

Туркаев Х.В., Туркаева Р.А.

Сахьтийн барам

|  |  |  |  |
| --- | --- | --- | --- |
| шарахь | 68 | хьалхарчу эхашарахь | 32 |
| кIиранах | 2 | шолгIачу эхашарахь | 36 |

Кхоллараллин белхийн барамаш

|  |  |
| --- | --- |
| Сочиненийн барам | |
| шарахь | 4 |
| хьалхарчу эхашарахь | 2 |
| шолгIачу эхашарахь | 2 |

|  |  |  |  |  |
| --- | --- | --- | --- | --- |
| РогIалла | Чулацам | Сахьт | Хьесапца  хан | Билггал  хан |
|  | | | | |
| 1 | Кадыров А.-Хь. «Хьомсара Нохчийчоь!» стихотворени.  Нохчийн литература ненан маттахь кхоллаялар. | 1 | 05.09. |  |
| 2 | ХХ-чу б1ешеран хьалхарчу эхехь нохчийн литературин кхиаран башхаллаш. | 1 | 06.09. |  |
| 3 | ХХ-чу б1ешеран шолг1ачу эхехь нохчийн литература кхиаран башхаллаш. | 1 | 12.09. |  |
| 4 | XX1-чу б1ешеран юьххьехь нохчийн литература кхиаран башхаллаш. | 1 | 13.09. |  |
| 5 | Исаева Марьяман дахаран а, кхоллараллин а некъ. | 1 | 19.09. |  |
| 6 | «Ирсан орам» роман. Воха мегар дац. Дог ца 1ийна. | 1 | 20.09. |  |
| 7 | «Ирсан орам» роман. Доккха инзар. Д1адевлларш. | 1 | 26.09. |  |
| 8 | «Ирсан орам» роман. Кхаъ. Дош – болат.  Исбаьхьаллин литературехь васт кхолларах болу кхетам к1аргбар. | 1 | 27.09. |  |
| 9 | Айдамиров Абузаран дахаран а, кхоллараллин а некъ. | 1 | 03.10. |  |
| 10 | «Еха буьйсанаш»роман.Нохчмахке. | 1 | 04.10. |  |
| 11 | «Еха буьйсанаш»роман.Къастар. | 1 | 10.10. |  |
| 12 | «Еха буьйсанаш»роман.Б1е цхьолаг1а буьйса. | 1 | 11.10. |  |
| 13 | «Еха буьйсанаш»роман. Данч1а.  Исторически романах болу кхетам к1аргбар. | 1 | 17.10. |  |
| 14 | **«Еха буьйсанаш» романехь къинхьегаман халкъийн векалийн васташ» сочинени йазйан кечам бар.** | 1 | 18.10. |  |
| 15 | **«Еха буьйсанаш» романехь къинхьегаман халкъийн векалийн васташ» сочинени йазйар.** | 1 | 24.10. |  |
| 16 | Ахматова Раисин дахаран а, кхоллараллин а некъ. «Хуур дац, кхолламо х1ун кечдо вайна» стихотворени. | 1 | 25.10. |  |
| 17 | Даймохк, халкъийн доттаг1алла, машаре дахар, къинхьегам, безам, кегийрхойн дог**-**ойла гайтар. «Даймахке», «Нене», «Сан йурт» стихотворенеш. | 1 | 07.11. |  |
| 18 | «Дагалецамийн новкъа» – автобиографически поэма. Цуьнан турпалхочун кхоллам Даймехкан, халкъан кхолламах бозабелла хилар.  Лиро**-**эпически жанрах кхетам балар. | 1 | 08.11. |  |
| 19 | Сулейманов Ахьмадан дахаран а, кхоллараллин а некъ.  Поэтан лирикехь къонахаллин, оьздангаллин тема. «Дог дохден ц1е» стихотворени. | 1 | 14.11. |  |
| 20 | Къоман г1иллакх**-**оьздангаллица вехаш, эхь**-**бехк лардеш волу лирически турпалхо. «Берд», «Батто сагатдо» стихотворенеш. | 1 | 15.11. |  |
| 21 | Поэтан говзаршкахь поэтически сурт х1отторан башхаллаш. «Ламанан хьостанаш» стихотворени.Сулейманов Ахьмадан кхоллараллин мехалла.  Лирикех, лирически турпалхочух кхетам балар. | 1 | 21.11. |  |
| 22 | Арсанукаев Шайхин дахаран а, кхоллараллин а некъ.  К1орггера кхетам, оьзда лаамаш болу поэтан лирически турпалхо. «Весет» стихотворени. | 1 | 22.11. |  |
| 23 | Поэто дуьненах, дахарх йо ойланаш, адаман ирсехьа къийсам латто иза кийча хилар. «Нагахь хьан г1о оьшуш…», «Нийсонан гимн» стихотворенеш. | 1 | 28.11. |  |
| 24 | Поэтан говзаршкахь Даймехкан исбаьхьа суьрташ, 1аламан аьрха хазалла, ненан меттан беркат. «Ненан мотт», «Мохкбегор», «Дицдина илли» стихотворенеш. | 1 | 29.11. |  |
| 25 | «Кхолламан сизаш» – стихашкахь роман. Даймехкан т1амехь б1аьхоша турпалаллица Даймохк мостаг1чух 1алашбар романехь гайтаран башхаллаш. | 1 | 05.12. |  |
| 26 | «Кхолламан сизаш» – стихашкахь роман. Романехь т1еман а, тылан а суьрташ. Поэтически маттах кхетам балар. | 1 | 06.12. |  |
| 27 | Рашидов Шаидан дахаран а, кхоллараллин а некъ. | 1 | 12.12. |  |
| 28 | Лирически турпалхочун халкъах, махках йолу ойланаш. «Баланах дуьзна дог», «Пондар боьлху» стихотворенеш. | 1 | 13.12. |  |
| 29 | **Сочинени: «Сулейманов Ахьмадан лирика» кечам бар.** | 1 | 19.12. |  |
| 30 | Сочинени йазйар. «Сулейманов Ахьмадан лирика» | 1 | 20.12. |  |
| 31 | **«Аружа»- исторически хиллачийн буха т1ехь йазйина поэма. Лирически турпалхочун халкъах, махках йолу ойланаш. Произведенех болу кхетам к1аргбар.** | 1 | 26.12. |  |
| 32 | **1амийнарг карладаккхар. Жам1 дар.** | 1 | 27.12. |  |
|  | | | | |
| 33 | Гацаев Са1идан дахаран а, кхоллараллин а некъ.  Поэтан стихотворенеш аьхна ойланаш, бовха синхаамаш г1овтош хилар. «Йише Маржане» стихотворени. | 1 | 09.01. |  |
| 34 | Кхечу къаьмнийн поэташа кхоьллинчу поэтически суьрташца исбаьхьаллин з1е тасаран маь1на. «Хаьий хьуна, Фирдоуси…», «Хатта хьайна Саадига»стихотворенеш. | 1 | 10.01. |  |
| 35 | «Цхьа а дац сан ойла къуьйлуш…», «Маьлхан к1ай дуьне», «Лалла хьайна некъаш мел ду…»,«Б1аьсте хир ю – б1аьсте, б1аьсте!..» стихотворенеш.  1аламан лирикех болу кхетам к1аргбар. | 1 | 16.01. |  |
| 36 | Ахмадов Мусан дахаран а, кхоллараллин а некъ. | 1 | 23.01. |  |
| 37 | Къоман оьздангаллин ламасташ х1инцалерчу заманахь. «Нохчийн махкахь нохчийн маттахь» стихотворени. | 1 | 24.01. |  |
| 38 | Адам эхь**-**бехках юхадалар, г1иллакх лахдалар, халкъан ламасташка лерам бацар къомана бохаме хилар. «Зингатийн барз а ма бохабелаш» повесть. | 1 | 30.01. |  |
| 39 | Къоман оьздангаллин ламасташ х1инцалерчу заманан лехамашца къовсаме довлар, чолхечу дахаран галморзахаллаш. «Сатоссуш, седарчий довш» роман.  Литературин турпалхочух, сюжетах, композицех кхетам балар. | 1 | 31.01. |  |
| 40 | Дикаев Мохьмадан дахаран а, кхоллараллин а некъ. «Стеган ц1е» стихотворени. | 1 | 06.02. |  |
| 41 | Поэтан Даймахках, ша схьаваьллачу халкъах дозалла даран ойла, патриотически синхаамаш, къоман хиндерг ирсе хила лаар – цуьнан кхоллараллин коьрта чулацам.«Нохчийн х1усам» стихотворени. | 1 | 07.02. |  |
| 42 | Дикаев Мохьмадан поэзехь йахь, къоман оьздангалла гайтаран башхаллаш. Цуьнан поэтически хатI. «Суна лаьа» стихотворени. Лирически стихотворенех болу кхетам к1аргбар. | 1 | 13.02. |  |
| 43 | Бексултанов Мусан дахаран а, кхоллараллин а некъ. | 1 | 14.02. |  |
| 44 | Йаздархочун прозехь дахар ша-тайпанчу исбаьхьаллин хот1ехь гайтар. «1аьржа б1аьрг» дийцар. | 1 | 20.02. |  |
| 45 | Къоман хиндерг халкъан ламасташ, г1иллакх**-**оьздангалла ларйарца дозаделла хилар говзаршкахь ч1аг1дар. «Хьалхара парта» дийцар. | 1 | 21.02. |  |
| 46 | Турпалхойн амалш гайтаран, церан васташ кхолларан башхаллаш. «Корталин Хантоти»дийцар.  Дийцарх болу кхетам к1аргбар. | 1 | 27.02. |  |
| 47 | **«Корталин Хантоти дийцарехь коьртачу турпалхочун васт» сочинени йазйан кечам бар.** | 1 | 28.02. |  |
| 48 | **«Корталин Хантоти дийцарехь коьртачу турпалхочун васт» сочинени йазйар.** | 1 | 06.03. |  |
| 49 | Шайхиев 1алвадин дахаран а, кхоллараллин а некъ. | 1 | 07.03. |  |
| 50 | Шайхиев Iалвадин стихашкахь поэтически сурт кхолларан башхаллаш. «Стаг велча, йуьртахь зударий боьлху …», «Аса а ма лайна …»стихотворенеш. | 1 | 13.03. |  |
| 51 | «Дерачу кхолламан кхиэл»– стихашца йазйина повесть. Къоман г1иллакхаш а, оьзда безам а гайтар. | 1 | 14.03. |  |
| 52 | «Дерачу кхолламан кхиэл»– стихашца йазйина повесть. Повестан маь1на а, исбаьхьаллин къастамаш а.  Стихашца йазйинчу повестах кхетам к1аргбар. | 1 | 20.03. |  |
| 53 | Алиев Г1апуран дахаран а, кхоллараллин а некъ. «Къонахийн зама»стихотворени. | 1 | 21.03. |  |
| 54 | «Х1ун лозу хьан, Нохчийчоь?»стихотворени. | 1 | 27.03. |  |
| 55 | «Къонахе», «До1а»стихотворенеш.  Лирикех болу кхетам к1аргбар. | 1 | 28.03. |  |
| 56 | Ибрагимов Кантин дахаран а, кхоллараллин а некъ. | 1 | 10.04. |  |
| 57 | «Берийн дуьне» романан дакъош дешар, дийцаре дар. | 1 | 11.04. |  |
| 58 | «Берийн дуьне» романехь турпалхойн васташ кхолларан башхаллаш. | 1 | 17.04. |  |
| 59 | «Берийн дуьне» романехь турпалхойн амалш гайтаран башхаллаш. | 1 | 18.04. |  |
| 60 | «Берийн дуьне» романан исбаьхьаллин башхалла. | 1 | 24.04. |  |
| 61 | **«Нохчийн яздархойн говзаршкахь ненан васт» сочинени йазйан кечам бар.** | 1 | 25.04. |  |
| 62 | **«Нохчийн яздархойн говзаршкахь ненан васт» сочинени йазйар.** | 1 | 08.05. |  |
| 63 | Казбеги Александран дахаран а, кхоллараллин а некъ. | 1 | 15.05. |  |
| 64 | «Элиса» повесть. Къаьмнашна юкъарчу доттаг1аллин уьйраш гайтаран хьелаш. Ламанхойн къонахалла, оьздангалла, тешаме хилар яздархочо хастаме дийцар. | 1 | 16.05. |  |
| 65 | Кулиев Кайсынан дахаран а, кхоллараллин а некъ. Тестирований ар.1 | 1 | 22.05. |  |
| 66 | Поэтан лирически турпалхочун ша винчу лаьтте, хьомечу Даймахке, халкъе болу безам. «Хиндолчунна аьлла байташ», «Т1уьначу лаьттан цинц къуйлу ас буйнахь…»стихотворенеш.  Луларчу къаьмнийн поэзех болу кхетам к1аргбар. | 1 | 23.05. |  |
| 67 | Оьрсийн, нохчийн литератураша вовшашна бина т1е1аткъамаш. | 1 | 29.05. |  |
| 68 | Дешаран шарахь 1амийнарг карладаккхар. | 1 | 30. 05 |  |



Предмет хьехарехь пайдаоьцу lаматаш:

«Нохчийн литература», 10-чу классана хрестомати. Соьлжа-Г1ала-2022. Ахмадов М.М., Алиева З.Л**-**А.

«Нохчийн литература», 10-чу классана 1амат. Соьлжа-Г1ала-2022. Ахмадов М.М., Алиева З.Л**-**А.

Сахьтийн барам

|  |  |  |  |
| --- | --- | --- | --- |
| шарахь | 70 | хьалхарчу эхашарахь | 32 |
| кIиранах | 2 | шолгIачу эхашарахь | 38 |

Кхоллараллин белхийн барамаш

|  |  |
| --- | --- |
|  | сочиненеш |
| шарахь | 4 |
| хьалхарчу эхашарахь | 2 |
| шолгIачу эхашарахь | 2 |

|  |  |  |  |  |  |  |
| --- | --- | --- | --- | --- | --- | --- |
| РогIалла | | Чулацам | Сахьт | | Хьесапца  хан | Билггал  хан |
|  | | | | | | |
| 1 | Нохчийн меттан дешан мах. | | | 1 | 03.09. |  |
| 2 | Арсанов Саь1ид-Бейн дахаран а, кхоллараллин а некъ. | | | 1 | 06.09. |  |
| 3 | «Маца девза доттаг1алла»романан дакъош дешар, дийцаре дар. | | | 1 | 10.09. |  |
| 4 | «Маца девза доттаг1алла»романехь Арсбин васт. | | | 1 | 13.09. |  |
| 5 | «Маца девза доттаг1алла» романехь г1иллакх-оьздангалла гайтар. | | | 1 | 17.09. |  |
| 6 | «Маца девза доттаг1алла» романехь къаьмнашна йукъара доттаг1аллин тема гайтаран башхаллаш. | | | 1 | 20.09. |  |
| 7 | «Маца девза доттаг1алла» романан маь1на а, исбаьхьаллин башхалла. | | | 1 | 24.09. |  |
| 8 | «Маца девза доттаг1алла» романан исбаьхьаллин башхалла» сочинени йазйан кечам бар. | | | 1 | 27.09. |  |
| 9 | «Маца девза доттаг1алла» романан исбаьхьаллин башхалла» сочинени йазйар. | | | 1 | 01.10. |  |
| 10 | Мамакаев Мохьмадан дахаран а, кхоллараллин а некъ. | | | 1 | 04.10. |  |
| 11 | «Орган т1ехь сатесна», «Т1улгаша а дуьйцу» стихотворенийн маь1на а, исбаьхьаллин башхалла а. | | | 1 | 08.10. |  |
| 12 | «Даймахке», «Зама» стихотворенийн маь1на а, исбаьхьаллин башхалла а. | | | 1 | 11.10. |  |
| 13 | «Зеламха» романан дакъош дешар, чулацам бийцаре бар. | | | 1 | 15.10. |  |
| 14 | «Зеламха» роман. Гушмузакъан доьзалехь бохам. | | | 1 | 18.10. |  |
| 15 | «Зеламха» романан турпалхочун Зеламхин васт. | | | 1 | 22.10. |  |
| 16 | «Зеламха» романехь зударийн васташ. | | | 1 | 25.10. |  |
| 17 | «Зеламха» романан маь1на а, исбаьхьаллин башхалла а. | | | 1 | 05.11. |  |
| 18 | «Зеламха романехь коьртачу турпалхочун васт» сочинени йазйан кечам бар. | | | 1 | 08.11. |  |
| 19 | «Зеламха романехь коьртачу турпалхочун васт» сочнени йазйар. | | | 1 | 12.11. |  |
| 20 | Гадаев Мохьмад**-**Салахьан дахаран а, кхоллараллин а некъ. | | | 1 | 15.11. |  |
| 21 | Гадаев Мохьмад**-**Салахьан«Даймахке сатийсар» стихотворенин исбаьхьаллин башхалла. | | | 1 | 19.11. |  |
| 22 | «Дай баьхна латта» стихотворенин маь1на а, исбаьхьаллин шатайпаналла а. | | | 1 | 22.11. |  |
| 23 | «Генара кехат» стихотворенин исбаьхьаллин башхалла. | | | 1 | 26.11. |  |
| 24 | «Ц1ен Берд» стихотворенин маь1на а, исбаьхьаллин башхаллаш а. | | | 1 | 29.11. |  |
| 25 | Нохчийн литературехь Гадаев Мохьмад-Салахьан кхоллараллин мехалла. | | | 1 | 03.12. |  |
| 26 | Гайсултанов 1умаран дахаран а, кхоллараллин а некъ. | | | 1 | 06.12. |  |
| 27 | «Александр Чеченский» повестан дакъош дешар, чулацам бийцаре бар. | | | 1 | 10.12. |  |
| 28 | «Александр Чеченский» повестан д1ах1оттам. Кегий йийсарш. | | | 1 | 13.12. |  |
| 29 | «Александр Чеченский» повесть. Александр Чеченскийн васт. | | | 1 | 17.12. |  |
| 30 | «Александр Чеченский» повесть. Вина йурт. | | | 1 | 20.12. |  |
| 31 | «Александр Чеченский» повесть. А.Чеченскийн дахаран т1аьххьара шераш. | | | 1 | 24.12. |  |
| 32 | Нохчийн литературехь Гайсултанов 1умаран кхоллараллин мехалла. | | | 1 | 27.12. |  |
|  | | | | | | |
| 33 | Нохчийн литература Сийлахь**-**боккха Даймехкан т1ом лаьттинчу шерашкахь. | | | 1 | 10.01. |  |
| 34 | Х1инцалерчу литературехь Даймехкан т1амехь гайтинчу халкъан турпалаллин тема. | | | 1 | 14.01. |  |
| 35 | Эдилов Хасмохьмадан дахаран а, кхоллараллин а некъ. | | | 1 | 21.01. |  |
| 36 | «Сийлаха»поэмин дакъош дешар, чулацам бийцаре бар. | | | 1 | 24.01. |  |
| 37 | Сийлаха»поэма. Ибрах1иман васт кхолларан башхалла. | | | 1 | 28.01. |  |
| 38 | Сийлаха»поэма. Сийлахин васт кхолларан башхалла. | | | 1 | 31.01. |  |
| 39 | «Сийлаха»поэмин исбаьхьаллин башхалла. | | | 1 | 04.02. |  |
| 40 | «Сийлаха» поэмехь Ибрах1иман васт» сочинени йазйан кечам бар. | | | 1 | 07.02. |  |
| 41 | «Сийлаха» поэмехь Ибрах1иман васт» сочинени йазйар. | | | 1 | 11.02. |  |
| 42 | Яшуркаев Султанан дахаран а, кхоллараллин а некъ. | | | 1 | 14.02. |  |
| 43 | «Самах ду, г1енах ду», «Дагахьбалламаш, дагалецамаш» стихотворенийн маь1наш а, исбаьхьаллин башхалла а. | | | 1 | 18.02. |  |
| 44 | Исмаилов Абун дахаран а, кхоллараллин а некъ. | | | 1 | 21.02. |  |
| 45 | «Вог1ура воккха стаг», «Кхийра кхаба» стихотворенийн маь1наш а, исбаьхьаллин башхалла а. | | | 1 | 25.02. |  |
| 46 | Абдулаев Лечин дахаран а, кхоллараллин а некъ. | | | 1 | 28.02. |  |
| 47 | «Весет», «Диканиг хьахадан кхоьру со …» стихотворенийн маь1наш а, исбаьхьаллин башхалла а. | | | 1 | 04.03. |  |
| 48 | Бексултанов Мусан дахаран а, кхоллараллин а некъ. | | | 1 | 07.03. |  |
| 49 | «Дахаран хин генара бердаш» повесть ешар, чулацам бийцаре бар. | | | 1 | 11.03. |  |
| 50 | «Дахаран хин генара бердаш» повестан идея а, чулацам а. | | | 1 | 14.03. |  |
| 51 | «Дахаран хин генара бердаш» повестехь ден васт. | | | 1 | 18.03. |  |
| 52 | Яралиев Юсупан дахаран а, кхоллараллин а некъ. | | | 1 | 21.03. |  |
| 53 | «Г1иллакх», «Лулахочуьнга» стихотворенийн маь1наш а, исбаьхьаллин башхалла а. | | | 1 | 25.03. |  |
| 54 | Ахмадов Мусан дахаран а, кхоллараллин а некъ. | | | 1 | 28.03.. |  |
| 55 | «Лаьмнел а лекха» пьесин чулацам бешар, бийцаре бар. | | | 1 | 08.04. |  |
| 56 | «Лаьмнел а лекха» пьесехь Г1ойсуман васт. | | | 1 | 11.04. |  |
| 57 | «Лаьмнел а лекха» пьесехь Эльсин васт. | | | 1 | 15.04. |  |
| 58 | «Лаьмнел а лекха» пьесехь Аматин васт. | | | 1 | 18.04. |  |
| 59 | «Ненан мотт – сан дозалла!» – сочинени йазйан кечам бар. | | | 1 | 22.04. |  |
| 60 | «Ненан мотт – сан дозалла!» – сочинени йазйар. | | | 1 | 25.04. |  |
| 61 | Эльсанов Исламан дахаран а, кхоллараллин а некъ. | | | 1 | 29.04. |  |
| 62 | «Ц1ег1ачу декхнийн боьлак»– исторически повесть. Х1инцца бен садаьржаш дацара, Г1овг1а. | | | 1 | 02.05. |  |
| 63 | «Ц1ег1ачу декхнийн боьлак» – исторически повесть. Йоккха стаг | | | 1 | 06.05. |  |
| 64 | «Ц1ег1ачу декхнийн боьлак» – исторически повесть. Мехкан кхиэл | | | 1 | 13.05. |  |
| 65 | «Ц1ег1ачу декхнийн боьлак» – исторически повесть. Ц1ег1ачу декхнийн боьлак | | | 1 | 16.05. |  |
| 66 | Бисултанов Аптин дахаран а, кхоллараллин а некъ | | | 1 | 20.05. |  |
| 67 | «Нохчийчоь», «Нана» стихотворенийн маь1наш а, исбаьхьаллин башхалла а | | | 1 | 23.05. |  |
| 68 | Цуруев Шарипан дахаран а, кхоллараллин а некъ | | | 1 | 27.05. |  |
| 69 | «Нохчийчоьне», «Йисалахь, Нохчийчоь» стихотворенийн маь1наш а, исбаьхьаллин башхалла а | | | 1 | 29.05. |  |
| 70 | Дешаран шарахь 1амийнарг карладаккхар | | | 1 | 30. 05 |  |